Diari Oficial de la Generalitat Valenciana


Sumari del DOGV 5426, del 11-01-2007 (2006/14754)

Informació pública de l'aprovació del projecte d'urbanització de la unitat d'execució número 2 del PP-17 del PGOU de la Vila Joiosa.
------------------------------------------------------------------------------------------------------------------------------------

### Dades del document

Número de DOGV
:   5426

Data del DOGV
:   11-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/14234


Data del document
:   01-12-2006

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * administració local
    * pla d'urbanisme

De conformitat amb el que establix l'article 34 de la Llei Reguladora de l'Activitat Urbanística, mitjançant el present edicte es fa públic que la Junta de Govern Local, en sessió ordinària celebrada el dia 4 de setembre de 2006, va adoptar entre altres l'acord següent:   
«...CG AJGL-2006/00488  
03. Urbanisme  
3.1. Aprovació projecte d'urbanització UE número 2 sector PP-17 Bulevard 1  
Vista la proposta d'acord d'Amadeo Sánchez Martínez, regidor delegat d'Urbanisme.   
Expedient: projecte urbanització unitat d'execució número 2 sector PP-17 Bulevard 1.  
Assumpte: proposta Junta de Govern Local aprovació projecte urbanització.  
Vist el projecte d'urbanització de la unitat d'execució número 2 del sector PP-17 Bulevard 1, presentat per l'agent urbanitzador en data 8 d'abril de 2005 mitjançant registre d'entrada 3.585.  
Atés l'informe tècnic emés per l'enginyer de camins canals i ports, de 28 d'agost de 2006, que literalment expressa:   
Antecedents  
El 19 de febrer de 2004 s'adopta acord plenari de programació de la UE-2 del sector PP-17 Bulevard 1, i s'adjudica la condició d'agent urbanitzador a la mercantil l'Illa de Minos, SL.   
El 17 de setembre del 2004 es firma el conveni urbanístic entre l'Ajuntament i l'agent urbanitzador.  
El 23 d'octubre de 2004 es publica en el Butlletí Oficial de la Província d'Alacant número 245 l'acord de programació del sector.  
El 8 d'abril del 2005 es registra d'entrada, amb número 3.585, el projecte d'urbanització corresponent a la UE-2 del PP-17 Bulevard 1.  
El projecte d'urbanització se sotmet a informació pública els dies 30 de juny i 4 d'agost de 2005 per mitjà de sengles publicacions en el diari Información i en el DOGV número 5.064.  
Sobre el projecte d'urbanització:  
Després d'estudiar el projecte presentat per l'agent urbanitzador el dia 8 d'abril del 2005, el tècnic que subscriu informa sobre el següent:  
1r El projecte està visat pel col·legi professional corresponent.  
2n El projecte s'adapta a l'acord de programació de 19 de febrer de 2004.  
Amb el projecte presentat pot considerar-se, en principi, que queden definits els servicis i infraestructures bàsiques a tindre en compte en qualsevol obra d'urbanització i a més s'ajusten sensiblement a les recomanacions que respecte a obres d'urbanització establix el PGOU de la Vila Joiosa.   
3r L'urbanitzador està obligat a executar totes les obres definides en el projecte presentat, amb independència que per error o omissió no hagen quedat correctament valorades en este.  
Sobre les al·legacions presentades al projecte d'urbanització:  
Durant el període d'informació pública no s'han presentat al·legacions al projecte d'urbanització  
Conclusions:  
Com a conclusió final, després del que s'ha mencionat en els punts anteriors, el tècnic que subscriu proposa aprovar el projecte d'urbanització que l'agent urbanitzador va presentar el 8 d'abril de 2005 en este Ajuntament (núm. reg. ent. 3585).  
No obstant això, la corporació, amb superior criteri, decidirà.   
Atés l'informe jurídic emés pel tècnic urbanista municipal, de 28 d'agost de 2006, que literalment expressa:   
Per la qual cosa propose a la Junta de Govern:  
Únic. Aprovar el projecte d'urbanització de la unitat d'execució número 2 del sector PP-17 Bulevard 1, presentat per l'agent urbanitzador el 8 d'abril de 2005, per mitjà de registre d'entrada número 3585 ....»  
Contra la present resolució definitiva en via administrativa, podrà interposar de conformitat amb el que establix l'article 117 de la Llei de Règim Jurídic de les Administracions Públiques i del Procediment Administratiu Comú, recurs potestatiu de reposició, davant del mateix òrgan, en el termini d'un mes, computats a partir de l'endemà de la recepció de la present resolució. Així mateix, i de conformitat amb l'article 25 de la Llei 8/1998 de la Jurisdicció Contenciosa Administrativa, podrà interposar recurs contenciós administratiu davant del Jutjat Contenciós Administratiu d'Alacant, en el termini de dos mesos computats a partir de l'endemà de la recepció de la present notificació. Durant el mes d'agost no correrà el termini per a interposar recurs contenciós administratiu. Això sense perjudici de la interposició de qualsevol altre recurs que estime procedent.  
Cosa que faig pública als efectes oportuns.  
La Vila Joiosa, 1 de desembre de 2006.- El regidor delegat d'Urbanisme i Nucli Històric: Amadeo Sánchez Martínez.